इस घटना का दोनों बच्चियों पर बहुत बुरा असर पड़ा | पिता के इस निर्दयी व्यवहार को देखकर दोनों बच्चियों के जहन में डर बैठ गया | डर इतना कि सोहन के आगे उनके मुँह से कोई बात तक न निकलती थी | प्रिया के जहन में वो डर इतना बड गया कि वह दूसरे लोगों से भी बात करते हुए डरने लगी | अब सोहन ने इन दोनों बेटियों से माँ की ममता छीन ली और उनकी माँ से उसकी जिन्दगी | किसी से कोई वादविवाद किए बिना ही प्रिया और बिन्नी सब कुछ सहते हुए जीती रही | उन्हें माँ की ममता तक से वंचित कर दिया गया | उनके बचपन के खेलने कूदने वाले दिनों को छिन लिया गया | इन बातों से प्रिया खुद को कोसती रहती | व्यक्तिगत रूप से प्रिया बहुत टूट चुकी थी | इन परिस्थितियों में उसे किसी के सहारे की जरूरत थी | मगर उसकी मानसिक उलझनों एवं शारीरिक पीड़ाओं को समझने वाला कोई भी न था | बस प्रिया के पास इस समय सिर्फ एक चीज थी वह थी- ईश्वर पर दृढ़ विश्वास(आस्था) | जिसने उसकी जिन्दगी की नाव को पार लगाया | वह एक ऐसी पतवार थी जिसके सहारे उसने हर ख़ुशी और चंगाई हासिल की | इस उम्र के बच्चे अपनी माँ के साथ उसके करीब तो होते है लेकिन मुझे इससे क्यों वंचित रखा गया | इस सवाल ने प्रिया की जवानी के दिनों में जहर घोलना शुरू कर दिया था | इस समय इसे माँ के प्यार की कमी महसूस होती रहती थी | बचपन में तो शायद ही ऐसा कभी हुआ होगा |